Ντιρκ Νοβίτσκι

Καριέρα

Γεννήθηκε στο Βίρτσμπουργκ. Ξεκίνησε να παίζει μπάσκετ από την άσημη γερμανική ομάδα Βίρτσμπουργκ (DJK Würzburg), προτού τον ανακαλύψουν οι Αμερικανοί σκάουτερ και γίνει ντραφτ (νούμερο 9 το 1998) για λογαριασμό των Μιλγουόκι Μπακς (Milwaukee Bucks). Από το 1998 μέχρι σήμερα αγωνίζεται στην ομάδα του Τέξας. Έχει συμμετάσχει 14 φορές στο All-star game του NBA και έχει συμπεριληφθεί 12 φορές σε μια από τις καλύτερες πεντάδες της χρονιάς στο NBA. Το 2007 έγινε ο πρώτος Ευρωπαίος καλαθοσφαιριστής που ανακηρύχθηκε MVP της κανονικής διάρκειας του NBA πράγμα που δεν το έχει καταφέρει άλλος Ευρωπαίος. Κατάφερε να γίνει ο πρώτος ξένος σκόρερ στην ιστορία του ΝΒΑ ξεπερνώντας τον Χακίμ Ολαζούον και είναι ο 6ος σκόρερ στην ιστορία του ΝΒΑ αφήνοντας στην 7η θέση τον Γουίλτ Τσάμπερλειν. 
Επίσης είναι ο πρώτος παίκτης που κατάφερε να έχει 30,000 πόντους 10.000 ριμπάουντ 1.000 κοψίματα 1.000 κλεψίματα και 1.900 τρίποντα. Επίσης είναι μέλος του κλειστού club με 50-40-90 το οποίο μόλις 8 ακόμα παίκτες το έχουν καταφέρει (ποσοστά ευστοχίας εντός παιδιάς, τρίποντα και ελεύθερες βολές). Βρίσκεται ανάμεσα στους 7 παίκτες που κατάφεραν να σπάσουν του φράγμα των 30.000 πόντων, (οι υπόλοιποι είναι οι Κάριμ Αμπντουλ Τζαμπάρ, Κάρλ Μαλόουν, Κόμπι Μπράιαντ, Μάικλ Τζόρνταν, Γουίλτ Τσάμπερλειν και Λεμπρόν Τζέιμς), όντας ο μοναδικός Ευρωπαίος.
Είναι μέλος της Εθνικής Γερμανίας και από το Ευρωμπάσκετ του 1999, με την οποία έχει ως ύψιστα κατορθώματα το χάλκινο μετάλλιο στο Παγκόσμιο Πρωτάθλημα του 2002 και το ασημένιο μετάλλιο στο Ευρωμπάσκετ του 2005 έχοντας πάντα μέτριο supportin cast. Ο ίδιος μετράει πολλές προσωπικές διακρίσεις και σε επίπεδο εθνικών ομάδων. Το 2006 οδήγησε τους Μάβερικς στους τελικούς του ΝΒΑ με εξαιρετικές εμφανίσεις στα πλέι οφ αλλά το Μαϊάμι κατέκτησε το τίτλο. To 2011 κατέκτησε τον τίτλο του πρωταθλητή στο NBA με εξέχουσα παρουσία σε όλη τη διάρκεια των πλέι οφ και κυρίως στους τελικούς, Όταν και βραβεύτηκε ως ο πολυτιμότερος παίκτης των τελικών (έγινε ο δεύτερος Ευρωπαίος που πήρε το βραβείο του πολυτιμότερου παίκτη του ΝΒΑ μετά τον Τόνι Πάρκερ το 2007).
Η σεζόν 2018- 19 ήταν η τελευταία της σπουδαίας καριέρας του. Το τελευταίο του παιχνίδι στο Ντάλας ήταν στις 9 Απριλίου 2019, όταν και μέσα σε αποθέωση, ανακοίνωσε επίσημα την απόσυρσή του. Ο τελευταίος του αγώνας ήταν στις 10 Απριλίου κόντρα στους Σαν Αντόνιο Σπέρς κάνοντας νταμπλ-νταμπλ. 
Στατιστικά
Συνολικά στο ΝΒΑ σε 1.522 αγώνες είχε 31.560 πόντους, 11.489 ριμπάουντ, 3.651 ασίστ, 1.281 τάπες, 1.210 κλεψίματα, πετυχαίνοντας 11.169/23.734 σουτ εντός πεδιάς με 1.982/5.210 τρίποντα (38%) και 9.187/18.524 δίποντα (49.6%) και 7.240/8.239 βολές (87.9%).

Επιρροές

Είναι ο αθλητής που προκάλεσε τεράστιο ενδιαφέρον για την καλαθοσφαίριση στη Γερμανία, αφού στη χώρα το άθλημα είχε υποτιμηθεί μετά το Ευρωμπάσκετ του 1993. Θεωρείται ο πιο αναγνωρίσιμος Γερμανός αθλητής της σύγχρονης εποχής μαζί με τον, πιλότο της Φόρμουλα 1, Μίχαελ Σουμάχερ. Αξιολογείται ως αναμφισβήτητα ο καλύτερος Ευρωπαίος καλαθοσφαιριστής της τελευταίας δεκαετίας και είναι αυτός που θεωρείται ως ο κορυφαίος Ευρωπαίος καλαθοσφαιριστής όλων των εποχών έχοντας τα πιο σημαντικά ατομικά επιτεύγματα.
Το 2001 ίδρυσε το Dirk Nowitzki Foundation που σκοπό έχει να παρέχει παιδεία και υγεία σε παιδιά όλου του κόσμου.